Унівэрсыдад Католіка Сант’яга-дэ-Чылі

«**Унівэрсыдад Католіка**» () — чылійскі футбольны клюб з Сант’яга-дэ-Чылі. Заснаваны ў 1937 годзе. Свае хатнія матчы клюб з 1988 году ладзіць на стадыёне Эстадыё Сан-Карляс дэ Апакінда. «Унівэрсыдад Католіка» ёсьць адным з найпасьпяховейшых футбольных клюбаў краіны, саступаючы, аднак, паводле трафэяў клюбам «Колё-Колё» і «Ўнівэрсыдад Дэ Чылі». У Кубку Лібэртадорэс клюб толькі аднойчы меў шанец на перамогу, але ў 1993 годзе саступіў у фінале бразыльскаму «Сан-Паўлу». Яшчэ некалькі разоў «Унівэрсыдад Католіка» даходзіў да паўфіналаў. Самым пасьпяховым футбалістам клюбу ёсьць Хасэ Пэдра Фуэнсаліда, які адзінацаць разоў станавіўся з «каталікамі» чэмпіёнам Чылі. Традыцыйнымі супернікамі ёсьць «Унівэрсыдад Дэ Чылі», дэрбі зь якім мае назоў Унівэрсытэцкае клясыка. Таксама прынцыпова праходзяць гульні супраць іншага сант’ягаўскага клюбу «Колё-Колё».

## Гісторыя
Не зважаючы на тое, што клюб зьявіўся як адное з шматлікіх спартовых аб’яднаньняў Каталічнага ўнівэрсытэту Чылі, яшчэ фактычна ў 1910 годзе, афіцыйна дата заснаваньня клюбу ўважаецца за 1937 год. Галоўным супернікам студэнцкай каманды першапачаткова былі супернікі з «Унівэрсыдад дэ Чылі», якая прадстаўлялі Чылійскі ўнівэрсытэт. З часам зьявілася ідэя стварэньня прафэсійнага клюбу, што было зроблены 21 красавіка 1937 году. Клюб дэбютаваў у прафэсійным амплюа ў другім дывізіёне, а ў 1949 годзе яны ўзялі свой першы тытул чэмпіёнаў краіны.

У сьнежні 1956 году «Ўнівэрсыдад Католіка» апынуўся ў канцы табліцы чэмпіянату і ўпершыню ў сваёй гісторыі вылецеў зь лігі. Аднак ужо хутка сталічны клюб вярнуўся ў элітны дывізіён, а капітан Сэрхіё Лівінгстан і Раймунда Інфантэ сталі найлепшымі бамбардзірамі лігі. У 1993 годзе «Ўнівэрсыдад Католіка» ўпершыню ў гісторыі прабіўся ў фінал Кубка Лібэртадорэс. Раней каманда выбіла з турніру калюмбійскі «Атлетыка Насьяналь», эквадорскую «Барсэлёну» ды калюмбійскую «Амэрыку Калі». У фінале пасьля цяжкай паразы на выезьдзе ў першым матчы, чылійцы перамаглі ў матчы ў адказ, але саступілі бразыльскаму «Сан-Паўлу» з агульным лікам 5:3. Пад кіраўніцтвам Мануэля Пэлегрыні 1 лістапада 1994 году, пасьля перамогі над кастарыканскай «Сапрысай» зь лікам 5:1 клюб стаў другой чылійскай камандай, якая здабыла Кубак Міжамэрыкана. У 1995 годзе каманда стала ўладальнікам Кубка Чылі. У 1997 годзе клюб адзначыў сваё 60-годзьдзе таварыскім турнірам, у якім яны выгулялі «Аякс» зь лікам 3:2.

«Унівэрсыдад Католіка» ўзяў тытул чэмпіёнаў Чылі ў Апэртуры 2002 году пасьля перамогі над «Рэйнджарзам» зь лікам 4:0 у фінале на ўласным стадыёне. У 2005 годзе клюб прасунуўся да паўфіналу Паўднёваамэрыканскага кубка, дзе быў выбіты аргентынскім клюбам «Бока Хуніёрс», які пазьней стаў пераможцам турніру. 22 сьнежня каманда ў дзявяты раз стаў чэмпіёнам краіны ў турніры Кляўсура, перамагшы ў фінале супернікаў з «Унівэрсыдад дэ Чылі» ў сэрыі пэнальці. У 2006, 2008 і 2010 гадах клюб браў удзел у Кубку Лібэртадорэс, але ня даў рады, каб выйсьці з групы. У 2010 годзе ў апошнім матчы чэмпіянату сант’ягаўцы перамаглі «Эвэртан» зь лікам 5:0, чым забясьпечылі сабе дзясяты тытул пераможцаў айчыннага першынства. У Кубку Лібэртадорэс 2011 году каталіцкі клюб заняў першае месца на групавым этапе, а затым прабіўся ў чвэрцьфінал, выбіўшы ў 1/8 фіналу бразыльскі «Грэмію», але саступіўшы ўругвайскаму «Пэньяролю» на наступным этапе. У Паўднёваамэрыканскім кубку 2012 году каманда дакрочыла да паўфіналу, дзе была спыненая «Сан-Паўлу». 30 красавіка 2016 году футбалісты ўпершыню за шэсьць гадоў сталі чэмпіёнамі краіны, перамогшы ў турніры Кляўсуры. 15 верасьня 2016 году клюб упершыню ўзяў Супэркубак Чылі, перамогшы ў фінале «Ўнівэрсыдад дэ Чылі» зь лікам 2:1.

## Дасягненьні
* **[[Чэмпіянат Чылі па футболе|Чэмпіён Чылі]] (16):** 
** 1949, 1954, 1961, 1966, 1984, 1987, 1997-а, 2002-а, 2005-к, 2010, 
** 2016-к, 2016-а, 2018, 2019, 2020, 2021

* **Уладальнік [[Кубак Чылі па футболе|Кубка Чылі]] (4):** 
** 1983, 1991, 1995, 2011

* **Уладальнік [[Супэркубак Чылі па футболе|Супэркубка Чылі]] (4):** 
** 2016, 2019, 2020, 2021

## Крыніцы

## Вонкавыя спасылкі
* Афіцыйны сайт

Катэгорыя:Сант’яга-дэ-Чылі